ધર્મ પાસે ઉત્તરો છે, વિજ્ઞાન પાસે પ્રશ્નો છે. અને બંનેનું ફોકસ મનુષ્ય પર છે. મનુષ્ય માટે અંગ્રેજીમાં વપરાતો ‘હોમો' શબ્દ દુવિધા ઊભી કરે છે. સેક્સવિશારદ ડૉ. કીનસેએ સ્પષ્ટતા કરી છે કે લેટિનમાં ‘હોમો' એટલે મનુષ્ય થાય છે, પણ ગ્રીકમાં એનો અર્થ થાય છે સમાનતા, બે વ્યક્તિઓની લૈંગિક નિકટતા. મનુષ્ય વિષે વિજ્ઞાન ઘણી બાબતોમાં હજી અનુત્તર છે. અત્યાર સુધી એમ મનાતું હતું કે મનુષ્ય વનમાનુષ અથવા એપમાંથી આવ્યો છે. હવે ઉત્ક્રાંતિની નવી થિયરી એવી છે કે મૂળ વનમાનુષના વંશમાં એક તબક્કે બે ફાંટા - પડી ગયા. એક ફાંટામાંથી - લેમુર, બબુન, ગિબન, ઉરાંગ ઉટાંગ, ચિમ્પાન્ઝી, ગોરીલા આદિ - વાનરવંશો આવ્યા. બીજા